Document ID: 31993R3178

ΚΑΝΟΝΙΣΜΟΣ (ΕΚ) αριθ. 3178/93 ΤΟΥ ΣΥΜΒΟΥΛΙΟΥ της 16ης Νοεμβρίου 1993 για τον καθορισμό, για την περίοδο εμπορίας 1993/94, του ποσοστού που αναφέρεται στο άρθρο 3 παράγραφος 1α του κανονισμού (ΕΟΚ) αριθ. 426/86 όσον αφορά τη χορήγηση της ενίσχυσης στα μεταποιημένα προϊόντα με βάση την ντομάτα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 3 παράγραφος 3,
την πρόταση της Επιτροπής,
Εκτιμώντας:
ότι, για να ενθαρρυνθεί η σύναψη των συμβάσεων μεταξύ των ομάδων παραγωγών ντομάτας, αφενός, και των ενώσεων μεταποιητών ή του μεταποιητή, αφετέρου, ο κανονισμός (ΕΟΚ) αριθ. 426/86 προβλέπει τη χορήγηση συμπληρωματικής επιδότησης υπό ορισμένους όρους-
ότι, για την περίοδο εμπορίας 1993/94, θα πρέπει να καθορισθεί το "καθορισμένο σημαντικό ποσοστό" της συνολικής ποσότητας μεταποιημένων ντοματών που καλύπτεται από τις συμβάσεις που έχουν συναφθεί με τις ομάδες παραγωγών-
ότι είναι χρήσιμο, λαμβανομένου υπόψη του σημαντικού ρόλου που διαδραματίζουν οι ομάδες παραγωγών ντοματών στα κράτη μέλη παραγωγής, να διατηρηθεί στο ίδιο επίπεδο με εκείνο της περιόδου εμπορίας 1992/93 το ποσοστό των ποσοτήτων ντοματών που καλύπτονται από συμβάσεις οι οποίες έχουν συναφθεί με τις ενώσεις παραγωγών σε σχέση με τη συνολική μεταποιημένη ποσότητα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1993/94, το ποσοστό που αναφέρεται στο άρθρο 3 παράγραφος 1α του κανονισμού (ΕΟΚ) αριθ. 426/86 καθορίζεται σε 80 %.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Νοεμβρίου 1993.

Labels: 17
19